20/05/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Administración Industrial
Resolución do 12 de maio de 2022 da Xefatura Territorial da Coruña pola que se concede a autorización administrativa previa e de construción dunha instalación eléctrica no Concello de Santiago de Compostela (Núm. Expte. IN407A 2022/47-1)

RESOLUCIÓN do 12 de maio de 2022 da Xefatura Territorial da Coruña pola que se concede a autorización administrativa previa e de construción dunha instalación eléctrica no Concello de Santiago de Compostela (Núm. Expte. IN407A 2022/47-1) Visto o expediente para o outorgamento de autorización administrativa previa e de construción da instalación eléctrica que a seguir se cita: – Solicitante: Terras do Sar, S. L. – Enderezo social: rúa Fonte de Santo Antonio, 1-1.º, 15702 Santiago de Compostela – Título: LMTS e centro de transformación soterrado 400 kVA na rúa Castela e León 8 - Parque empresarial A Sionlla – Santiago de Compostela. – Situación: Rúa Castela e León, 8-Parque empresarial A Sionlla - 15704 Santiago de Compostela. – Descricións técnicas: Nova instalación de alta tensión composta por:  Liña de alta tensión soterrada de 20 kV con inicio e fin na liña de distribución existente SCY829 entre o CT 15CJQB e o CT 15CJQC, logo de entrar e saír no centro de transformación proxectado, condutor RHZ1-2OL 12/20 kV 3x(1x240 mm 2 ), Al, 28 m.  Centro de transformación prefabricado soterrado, configuración 2L+1P telecontrolado con transformador de 400 kVA, refrixeración natural, en baño de aceite mineral e relación de transformación 15 /0.40 kV. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54), esta Xefatura Territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. O prazo de vixencia da autorización é dun ano, contado a partir do día seguinte ao da publicación desta resolución no Diario Oficial de Galicia. A presente autorización entenderase outorgada, salvo o dereito de propiedade e sen prexuízo do de terceiro, e non poderá ser invocada para excluír ou diminuír a responsabilidade civil ou penal na que puidera incorrer o beneficiario no exercicio da actividade ou na explotación da instalación autorizada. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio ambiente. Contra o presente acordo, que non é definitivo en vía administrativa, cabe interpor recurso de alzada ante o vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ao da súa notificación ou publicación nos termos establecidos nos artigos 112, 115, 121 e 122 da Lei 39/2015, do 1 de outubro, do procedemento administrativo común das administracións públicas; sen prexuízo de que os interesados poidan interpor calquera outro recurso que se consideren pertinente. Na Coruña, 12 de maio de 2022. O xefe territorial Isidoro Martínez Arca